Maria Magdalena Aostria (1589-1631)

Maria Magdalena Aostria, pe Maria Maddalena d'Austria en italianeg (1589-1631), a oa Dugez-veur Toskana dre he dimeziñ.

 He buhez 
Merc'h e oa da Karl II Aostria, arc'hdug Aostria, ha d'e bried ha nizez Maria Anna Bavaria (1551–1608), ha hi an hini diwezhañ eus o femzek bugel.

Dimeziñ ha bugale

Dimezet e voe Maria Magdalena e miz Here 1608, e Padova, da dug-meur Toskana Cosimo II de' Medici (1590-1621).
Eizh bugel o doe: 
 Maria Cristina (1609-1632), ganet nammet, badezet e miz Du 1610. Lakaet e voe en ur gouent, hep bout leanez. Mervel a reas er Villa medicea di Poggio Imperiale.
 Ferdinando (1610 - 1670) a zimezas da Vittoria della Rovere (1622-1694), merc'h da Francesco Ubaldo della Rovere, dug Urbino. Dug-meur Toskana
 Giovan Carlo ( 1611-1663), anvet da gardinal e 1644.
 Margherita (1612-1679) dimezet e 1628 da Odoardo Iañ Farnese, dug Parma (1612-1646).
 Mattias (1613-1667), gouarnour kêr Siena.
 Francesco (1614-1634) a oa da vezañ den a vrezel; 
 Anna ( 1616 - 1676) a zimezas e 1646 da Ferdinand Karl, Arc'hdug Aostria-Tirol (1628-1672).
 Leopoldo ( 1617 - 1675) anvet da gardinal e 1667.

Intañvez
Mervel a reas he fried en 1621.

Rummad:Tiegezh Habsbourg
Rummad:Tiegezh Medici
Rummad:Ganedigezhioù 1589
Rummad:Marvioù 1631